section_heading: Stanovništvo
paragraph_text: Prema procjenama Etiopske središnje statističke agencije za 2007. godinu, Regija Benišangul-Gumuz imala je ukupno 670,847, stanovnika, od tog je njih 340,378 bilo muških i 330,469 žena. U gradovima je živjelo 97,965 stanovnika, ili 14.6%. Površina Regije bila je 49,289.46 km², tako da je gustoća iznosila 13.6 stanovnika na 1 km². Najbrojnije etničke skupina u regiji bili su; Amharci (25.41%), Berte (21.69%), Oromci (13.55%), Šinaše (7.73%) i Agaw-Awi (5.22%). Najveći dio stanovnika su muslimani 45.4%, potom slijede vjernici Etiopske tevahedo crkve 33%, 13.5% njih su protestanti, a ostatak od 7.1% vjeruju u tradicionalna politeistička vjerovanja.<ref>"Census 2007", first draft, Tables 1, 4,5,6.